பிராமிய எழுத்துமுறைகள் பண்டைய இந்திய எழுத்துமுறையாக பிராமியில் இருந்து தோன்றியனவாகும். இந்த பிராமி எழுத்துமுரை தோற்றத்தில் அறிஞர்களிடத்தில் கருத்து வேற்றுமை நிலவுகிறது. ஒரு சாரார் இது அரமேய எழுத்துமுறையில் இருந்து தோன்றியது என்றும் இன்னொரு சாரார், சிந்துசமவெளி எழுத்துமுறையில் இருந்து தொன்றியிருக்கக்கூடும் என வாதிடுகின்றனர்.

இந்த குடும்பத்தின் மிக முக்கியத்துவம் வாய்ந்த எழுத்துமுறை தேவநாகரி ஆகும். இவ்வெழுத்துமுறை இந்தியா மற்றும் நேபாளம் ஆகிய நாடுகளில் ஹிந்தி, கொங்கணி, மராத்தி , நேபாளி, நேபாள் பாஸா , சமஸ்கிருதம் ஆகிய மொழிகளை எழுத பயன்படுத்தப்படுகிறது. வட பிராமி எழுத்துமுறைகளுள் தேவநாகரியை போல் முக்கியத்துவம் வாய்ந்த எழுத்துமுறை கிழக்கு நாகரி ஆகும். கிழக்கு நாகரி வங்காள மொழி, அசாமிய மொழி மற்றும் பிஷ்ணுபிரியா மணிப்பூரி ஆகிய மொழிகளை எழுத பயன்படுத்தப்படுகிறது. இதே போல் பிற இந்திய மொழிகளான ஒரியா, குஜ்ராத்தி மொழிகளும் பிராமிய எழுத்துமுறைகளையே கொண்டுள்ளன. ரஞ்சனா, பிரசலித், புஜிமோல் மற்றும் குர்முகி போன்ற எழுத்துமுறைகளும் பிராமியை ஒட்டி தோன்றியவையே ஆகும்

தென்னகத்தில் வழங்கப்பட்டு வந்த பிராமி திராவிட மொழியியலுக்கு ஏற்றார்போல் மாற்றம் கொண்டது. தென் பிராமி வட்டவடிவாக எழுதப்பட துவங்கியது. மேலும் திராவிட ஒலிகளுக்கான சில எழுத்துக்களும் தென் பிராமிய எழுத்துமுறைகளின் சேர்க்கப்பட்டது. தற்கால தெலுங்கு மற்றும் கன்னட எழுத்துமுறையும் பழைய கன்னட எழுத்துமுறையில் இருந்து தோன்றியன. தமிழகத்தில் தமிழ் பிராமி ஆரம்பகாலத்தில் தமிழை எழுதபயன்படுத்தப்பட்டது. இதில் இருந்து நேரடியாக வட்டெழுத்து தோன்றியது. வட்டெழுத்தில் இருந்து தற்கால எழுத்துமுறை தோன்றியது. மலையாள எழுத்துமுறை பிராமிய எழுத்துமுறையான கிரந்த எழுத்துமுறையில் இருந்து எழுந்தது.

இதே போல் பர்மிய மொழி, குமெர் மொழி(கம்போடிய மொழி), லாவோ மொழி, தாய் மொழி, ஜாவா மொழி, பாலி மொழி மற்றும் திபெத்திய மொழி ஆகியவையும் பிராமிய எழுத்துமுறையில் எழுதப்பட்டாலும் அம்மொழிகளின் ஒலியியலுக்கிணங்க பல மாற்றங்கள் செய்யப்பட்டுள்ளன என்பது குறிப்பிடத்தக்கது. பிராமிய எழுத்துமுறையான சித்தம் பௌத்தத்தில் மிக முக்கியமான இடத்தை கொண்டுள்ளது. இது மிகவும் புனிதமான எழுத்துமுறையாக கருதப்படுகிறது, பல பௌத்த சூத்திரங்களும் மந்திரங்களும் சித்தம் எழுத்துமுறையிலேயே உள்ளன. இன்றளவும் சித்தம் ஜப்பானில் பயன்பாட்டில் உள்ளது.


வரலாறு
உயிரெழுத்துக்கள்
பொதுவான அம்சங்கள்
ஒப்பீடு